**RELACION SHPJEGUES PËR PROJEKTLIGJIN**

 **“për METROLOGJINË”**

1. **QËLLIMI I PROJEKTLIGJIT DHE OBJEKTIVAT QË SYNOHEN TË ARRIHEN.**

Projektligji ka për qëllim përmirësimin e kuadrit rregullator për veprimtaritë në metrologjinë shkencore, industriale dhe ligjore sipas praktikave më të mira evropiane, si dhe krijimin e një klime të lirë të ekonomisë së tregut

Hartimi i këtij projektligji synon arritjen e disa objektivave si:

1. përafrimin me legjislacionin e Bashkimit Evropian
2. lëvizjen e lirë të instrumentave matës, në përputhje me MID (Measuring Instruments Directive)
3. eliminimin e disa barrierave teknike të panevojshme në tregti
4. unifikimin e termave të projektligjit, në përputhje me VIM (Fjalorin Ndërkombëtar të Metrologjisë)
5. krijimin e dispozitave përkatëse që sigurojnë funksionimin e aktiviteteve metrologjike dhe të mbikëqyrjes së tregut, në dy institucione të ndara.
6. **VLERËSIMI I PROJEKTAKTIT NË RAPORT ME PROGRAMIN POLITIK TË KËSHILLIT TË MINISTRAVE, ME PROGRAMIN ANALITIK TË AKTEVE DHE DOKUMENTE TË TJERA POLITIKE.**

Ky Projektligj është parashikuar në Planin Kombëtar të Integrimit Evropian, si dhe në programin analitik të akteve për t’u miratuar nga Ministria e Financës dhe Ekonomisë në kuadër të përafrimit të legjislacionit shqiptar me legjislacionin e Bashkimit Evropian.

1. **ARGUMENTIMI I PROJEKTLIGJIT LIDHUR ME PËRPARËSITË, PROBLEMATIKAT, EFEKTET E PRITSHME.**

Miratimi i këtij projektligji parashikohet të ketë një ndikim të rëndësishëm në drejtim të përmirësimit të praktikave për funksionimin e një tregu të sigurt, të lirë e konkurrues, në bashkëpunim me strukturën e mbikëqyrjes së tregut, me qëllim mbrojtjen e konsumatorëve.

1. **VLERËSIMI I LIGJSHMËRISË, KUSHTETUTESHMËRISË DHE HARMONIZIMI ME LEGJISLACIONIN NË FUQI VENDAS E NDËRKOMBËTAR.**

Projektligji është hartuar në përputhje me nenin 78 dhe 83, pika 1 të Kushtetutës. Gjithashtu, ky projektligj parashikon përputhshmëri me ligjin 10433, datë 16.06.2011 “Për inspektimin’’.

1. **VLERËSIMI I SHKALLËS SË PËRAFRIMIT ME ACQUIS COMMUNAUITAIRE (PËR PROJEKTAKTET NORMATIVE)**

Shkalla e përputhshmërisë së këtij projektligji me Legjislacionin e BE, rezulton në një përputhshmëri të pjesshme, pasi projektligji është në përputhje me parimet kryesore të burimeve parësore dhe dytësore të aquis-së, por jo me të gjitha për shkak se implementimi i këtyre rregullave në praktikë nuk ka të njëjtin ndikim pozitiv në vendin tonë, siç mund të ndodhë në shtete të tjera, duke iu referuar kushteve dhe rrethanave të ndryshme.

Projektligji i propozuar është në përputhje me Direktivën 2009/34/EC të Parlamentit Evropian dhe të Këshillit të BE-së, të datës 23 Prill 2009, mbi instrumentet matëse dhe metodat e kontrollit metrologjik.

1. **PËRMBLEDHJE SHPJEGUESE E PËRMBAJTJES SË PROJEKTAKTIT**

Projektligji përbëhet nga 59 nene, të cilat janë të strukturuar në 9 krerë, të trajtuar si më poshtë:

-**Kreu I** ka në përmbajtje të tij dispozitat e përgjithshme të projektligjit që parashikojnë objektin, qëllimin e ligjit, fushën e veprimtarisë, përkufizimet.

Neni 1 “Objekti”, detajon objektin e ligjit “Për metrologjinë”.

Neni 2 “Qëllimi”, me përjashtim të germës d) dhe e) (ekzistuese në ligj), germat e tjera janë shtuar, për të qartësuar qëllimin e këtij projektligji.

Neni 3 “Përkufizime”. Të gjitha termat e përdorura në këtë projektligj janë përkufizuar sipas Fjalorit Ndërkombëtar të Metrologjisë, duke unifikuar termat me ato të përdorura në vendet e BE-së.

-**Kreu II** parashikon organizimin e Sistemit Kombëtar të Metrologjisë, në të cilin përmban:

 *Neni 5* “Sistemi kombëtar i metrologjisë”, është shtuar Ministria përgjegjëse për ekonominë, si pjesë e sistemit kombëtar të metrologjisë.

*Neni 6* “Organizimi i Drejtorisë së Përgjithshme të Metrologjisë”, pika 3, specifikon statusin e Drejtorit të Përgjithshëm si nëpunës civil, si dhe rregullimin e marrëdhënieve të punonjësve mbështetës sipas Kodit të Punës.

*Neni 7* “Organizimi dhe funksionimi i inspektoratit që mbulon fushën e Metrologjisë”.

*Neni 8* “Detyrat dhe të drejtat e Drejtorisë së Përgjithshme të Metrologjisë”

Janë shtuar pikat 4, 5, 6, 7, 10, 11, 12 dhe 15, të cilat përcaktojnë në mënyrë më të detajuar detyrat e Drejtorisë së Përgjithshme të Metrologjisë.

*Neni 9* “Detyrat dhe kompetencat e inspektoratit”, ndryshon nenin 8/1 të ligjit ekzistues. Është shtuar gërma a) e cila përcakton “kryerjen e mbikëqyrjes së tregut të instrumenteve matës të prodhurara/importuara dhe në përdorim”, si detyrë shtesë e inspektoratit. Tek gërma b) është shtuar termi “produkteve të parapaketuara”.

Neni 10 “Këshilli i Metrologjisë”. Tek paragrafi i dytë i këtij neni është hequr fraza *“me propozimin e Drejtorit të Përgjithshëm të kësaj drejtorie”.*

-**Kreu III** “Njësitë e Matjes”

*Neni 11 “Nj*ë*site e matjes”*

Ky nen është ndarë në 2 pika, duke detajuar dhe bërë më të kuptueshme se cilat janë llojet e njësive të matjes në Republikën e Shqipërisë, fushat e përdorimit, si dhe procedurën e miratimit të tyre.

-**Kreu IV** parashikon standardet matëse dhe është i ndarë në 2 pjesë:

1.Pjesa I ‘’Metrologjia Shkencore ‘’

2.Pjesa II ’’Metrologjia Industriale’’.

***Në Pjesën I ‘’Metrologjia Shkencore’’*** përfshihen etalonet, laboratorët dhe detyrat e laboratorëve mbajtës të etaloneve kombëtare të matjeve.

*Neni 12 “Etalonet komb*ë*tare t*ë *matjeve”*

Ky nen është ndryshuar, duke iu referuar përkufizimit të termave në Fjalorin Ndërkombëtar të Metrologjisë, si dhe përqasjes së tyre në vendet homologe evropiane.

Neni 13 “Laboratorët e etaloneve kombëtare”, i ligjit ekzistues 9875/2008 “Për Metrologjinë”, është ndarë në dy nene të veçanta, respektivisht:

*Neni 13 “Laborator*ë*t e etaloneve komb*ë*tare”*

 Drejtorinë e Përgjithshme të Metrologjisë është përcaktuar si i vetmi institucion përgjegjës për zhvillimin, ruajtjen dhe mirëmbajtjen e etalonëve kombëtare. Ky nen është riformuluar, duke u përafruar me direktivat që mbulojnë fushën e metrologjisë.

*Neni 14 “Detyrat e laborator*ë*ve mbajt*ë*s t*ë *etaloneve komb*ë*tare t*ë *matjeve”*

***Në pjesën II ’’Metrologjia Industriale’’*** përfshihen gjurmueshmëria e njësive të matjeve dhe kalibrimi i etalonëve të matjes dhe instrumenteve matës.

*Neni 15 “Gjurmueshmëria e njësive të matjeve”,*.

*Neni 16 “Kalibrimi i etaloneve t*ë *matjes dhe instrumentave matës”* (që korrespondon me nenin 15 të ligjit ekzistues).

-**Kreu V** parashikon “Metrologjinë Ligjore” dhe ndahet në katër pjesë.

Pjesa I përmban instrumentet matës ligjërisht të kontrolluar, vendosjen në treg dhe përdorimin e tyre, detyrimet e përdoruesve të këtyre instrumenteve, miratimin e tipit, verifikimin e instrumenteve, llojin e verifikimit, shenjën e verifikimit, mbarimin e vlefshmërisë së verifikimit, përdorimin e instrumenteve matës ligjërisht të kontrolluar të riparuar, etalonet e matjeve dhe materialet referuese në metrologjinë ligjore.

*Neni 17 “Instrumentet matëse ligj*ë*risht t*ë *kontrolluara”*

Në pikën 3 të këtij neni, pas fjalës “*markimit CE”*, eshtë shtuar *“..markimit suplementar t*ë *shoq*ë*ruar me dy numrat e fundit t*ë *vitit t*ë *prodhimit, numri identifikues i trup*ë*s s*ë *notifikuar q*ëë*sht*ë *p*ë*rfshir*ë *n*ë *vler*ë*simin e konformitetit”*

Në pikën 4, janë shtuar fjalët *“..dhe rregullat teknike”*.

*Neni 18 “Vendosja n*ë *treg dhe/ose v*ë*nia n*ë *p*ë*rdorim e instrumentave mat*ë*se ligj*ë*risht t*ë *kontrolluara”*

Pika . *Instrumentet matëse, q*ë *jan*ë *objekt i markimit CE, vendosen në treg dhe/ose vihen në p*ë*rdorim, nëse kanë markimin CE, markimin metrologjik suplementar M, dy shifrat e fundit të vitit të prodhimit, numrin unik të trupës notifikuese që ka marrë pjesë në procesin e prodhimit, nëpërmjet së cilës prodhuesi, përfaqësuesi i autorizuar ose importuesi garantojnë se instrumenti matës është në përputhje me kërkesat metrologjike të përshkruara.”*

*Neni 19 “Përdorimi i instrumenteve matëse ligjërisht të kontrolluara”*

*”*Pika 4, ka kompetenca e Drejtorit të Përgjithshëm të Metrologjisë, i cili nuk përshkruan markimin e të gjithë instrumenteve matës, por vetëm të atyre që nuk janë në përdorim.

*Neni 21 “Miratimi i tipit të instrumenteve matëse ligjërisht të kontrolluara”*

 *Neni 22 “Verifikimi i instrumenteve matëse ligjërisht të kontrolluara”*

*Neni 23 “Mbarimi i vlefshmërisë së verifikimit”*

*Neni 24 “Verifikimi fillestar i instrumentit matës ligjërisht të kontrolluar që nuk është objekt i markimit CE”*

Në pikën 2 është hequr fjala *“përgjegjësi e furnitorit”* dhe është zëvendësuar me *“përgjegjësi e prodhuesit, përfaqësuesit të autorizuar ose importuesit, ose përdoruesit të instrumentit matës”*.

Në fund të pikes 2, është shtuar fjalia me këtë përmbajtje *“Pas kalimit me sukses të procedur*ë*s s*ë *verifikimit fillestar, instrumenti matës ligjërisht i kontrolluar certifikohet me shenjën e verifikimit fillestar”*.

*Neni 25 “Verifikimi pasardhës i instrumenteve matëse ligjërisht të kontrolluara”*

Në fund të pikës 1 është shtuar fjalia *“Nuk kryhet verifikim periodik për instrumentet matës ligjërisht të kontrolluar të cilët nuk kanë verifikim fillestar”*.

Neni 26 *“Vendi i verifikimit të instrumenteve matëse ligjërisht të kontrolluara”,* Neni 27 *“Shenjat e verifikimit” dhe* Neni 28 *“Përdorimi i instrumenteve matëse ligjërisht të kontrolluara të riparuara”*, nuk kanë ndryshime.

*Neni 29 “Etalonet e matjeve dhe materialet referuese në metrologjinë ligjore”* ,

*Neni 30 “Certifikatat dhe shenjat e konformitetit të instrumenteve matëse, të lëshuara jashtë vendit”*

*Neni 32 “Pajisje me funksione matëse”* është riformuluar, pa pësuar ndryshime në përmbajtje.

*Neni 33 “Pumbosja”*

 *“Drejtori i Përgjithshëm i Drejtorisë së Përgjithshme të Metrologjisë përcakton procedurat e plumbosjes për rastet kur, në bazë të këtij ligji ose të ligjeve të tjera, parashikohet detyrimi për plumbosje”.*

**Pjesa e II** përmban Ekspertizën Metrologjike që konsiston në verifikim të jashtëzakonshëm të një instrumenti matës dhe matje zyrtare.

*Neni 34 “Ekspertiza Metrologjike”*

-Pika 1 është ndryshuar duke përcaktuar termin “Ekspertiza Metrologjike”. -

-Pika 4 ka përcaktuar në mënyrë më eksplicite autoritetin që do të bëjë matjet zyrtare.

**Pjesa e III** e projektligjit përfshin parapaketimet dhe shishet, vendosjen e tyre në treg, miratimin dhe monitorimin e sistemit të kontrollit sasior të paketuesve të parapaketimeve me shenjë konformiteti.

Neni 37 “Vendosja në treg e parapaketimeve dhe e shisheve si enë matëse”

Në nenin 37 kanë qenë parashikuar 4 pika dhe në këtë projektligj janë shtuar edhe 3 pika të tjera, me përmbajtje si vijon:

*“5.Prodhuesi ose importuesi është përgjegjës për përputhshmërinë e shisheve si en*ë *mat*ë*se me masat e përcaktuara në këtë ligj.*

*6. Prodhuesi zbaton sistemin e kontrollit të vëllimit neto të shisheve të prodhuara.*

*7.Prodhuesi ose importuesi, kur konstatohet se shishet enë matëse t*ë *vendosura në treg prej tij nuk përmbushin kërkesat ligjore t*ë *p*ë*rshkruara, është i detyruar që, në bashkëpunim me inspektoratin që mbulon fushën e metrologjisë, të marrë masat e duhura për mbrojtjen e konsumatorit”.*

.*Neni 38 “Miratimi dhe monitorimi i sistemit të kontrollit sasior të paketuesve të para paketimeve me shenjë konformiteti”*

**Pjesa e IV** përmban dhënien e autorizimit personave juridikë dhe fizikë për të kryer veprimtari në metrologjinë ligjore, në të cilën parashikohet afati, revokimi, pavlefshmëria, publikimi i vendimit për autorizim, monitorimi dhe detyrimet e subjekteve të autorizuara.

*Neni 39 “Autorizimi i personave juridikë dhe fizikë për të kryer veprimtari në metrologjinë ligjore”*

Pika 2 dhe 3 specifikon në mënyrë taksative të drejtën e Drejtorisë së Përgjithshme të Metrologjisë për të dhënë autorizime personave juridikë dhe fizikë për të realizuar verifikimin e instrumenteve, ekspertizën metrologjike, shërbimin e riparimit (testimit pas riparimit) për instrumentet matës, kur kjo drejtori nuk ka kapacitet teknik t’i realizojë këto detyra.

Pika 4 saktëson detyrimin e ministrisë përgjegjëse për ekonominë, që nuk nxjerr rregullore për autorizimet, por miraton rregullore për autorizimet dhe monitorimin e aktivitetit /performancës së tyre.

 *Neni 40 “Vendimi për autorizim”*

Pika 3, ndryshon vlefshmëria e autorizimit. *Neni 41 “Monitorimi i subjekteve të autorizuara”*

*Neni 44 “Publikimi i vendimit p*ë*r autorizim”*

Pika 1, afati 3 mujor i publikimit është zëvendësuar me *“periodikisht”.*

*Neni 45 “Detyrimet e personit të autorizuar”*

Pika 1 (ç), ka përcaktuar dhënien e informacionit pranë DPM-së nga personi i autorizuar për punën e kryer, për të cilin është autorizuar.

 -**Kreu VI** parashikon “Inspektimin metrologjik”, të drejtat dhe detyrimet e inspektorit.

*Neni 50 “Vendimi për ndalimin e vendosjes në treg apo heqjes nga tregu”*

Dy pikat e këtij neni në ligjin ekzistues, janë detajuar në katër pika në këtë projektligj.

Detajimi është bërë me qellim shtimin e kompetencave të inspektorit, për të vendosur ndalimin e vendosjes dhe heqjen nga tregu të instrumentave matës ligjërisht të kontrolluara, që do të vendosen ose janë vendosur në treg jo në konformitet.

 *Neni 51 “Detyrimi për të informuar organet kompetente”*

 Lidhur me detyrimin për të informuar organet kompetente, projektligji ia kalon këtë

 kompetencë Kryeinspektorit të Inspektoratit përgjegjës për metrologjinë.

-**Kreu VII** parashikon “Masat Financiare”, mënyra e financimit të DPM-së dhe pagesat dhe tarifat për shërbimet.

*Neni 52 “Mënyrat e financimit të Drejtorisë së Përgjithshme të Metrologjisë”*

Projektligji parashikon se DPM është institucion që financohet vetëm nga Buxheti i Shtetit.

*Neni 53 Pagesat dhe tarifat e shërbimeve*

 -**Kreu VIII** parashikon Kundërvajtjet administrative, sanksionet, ankimet, ekzekutimi për kundërvajtjet administrative.

*Neni 54 Kundërvajtjet administrative dhe sanksionet*

Në këtë nen parashikohen kundërvajtjet administrative dhe sanksionet duke bërë që në këtë projektligj të ulet masa e gjobës për të gjitha kategoritë (me 30 % të vlerës së parashikuar në ligjin ekzistues).

*Neni 56 “Ekzekutimi”*

Gjoba ekzekutohet në përputhje me procedurat e përcaktuara në ligjin për kundërvajtjet administrative. Të ardhurat e arkëtuara nga gjobat derdhen në Buxhetin e Shtetit.

-**Kreu IX** parashikon dispozitat kalimtare, miratimin e akteve ligjore, shfuqizimet dhe hyrjen në fuqi të projektligjit.

*Neni 57 “Miratimi i akteve nenligjore”*.

Është parashikuar nxjerrja e akteve nënligjore nga organet kompetente, çështjet që duhen rregulluar, sipas dispozitave përkatëse, në zbatim të këtij projektligji.

*Neni 58 “Shfuqizimet”*

 Neni 59 të projektligjit, është parashikuar që ky projektligj hyn në fuqi 15 ditë pas botimit të tij në “Fletoren zyrtare”.

1. **INSTITUCIONET DHE ORGANET QË NGARKOHEN PËR ZBATIMIN E KËTIJ AKTI**.

Për zbatimin e këtij projektligji ngarkohet Ministria e Financave dhe Ekonomisë, Drejtoria e Përgjithshme e Metrologjisë, Laboratorët e autorizuar si mbajtës të etalonëve kombëtare, personat juridikë të autorizuar nga DPM për të kryer verifikim periodik të instrumenteve në metrologjinë ligjore, personat juridikë dhe fizikë të autorizuar nga DPM për të kryer riparim të instrumenteve matës, Inspektorati që mbulon fushën e metrologjisë.

1. **PERSONAT DHE INSTITUCIONET QË KANË KONTRIBUAR NË HARTIMIN E PROJEKT-AKTIT.**

Për hartimin e këtij projektligji ka kontribuar Ministria e Financave dhe Ekonomisë, Drejtoria e Përgjithshme e Metrologjisë dhe Inspektorati Metrologjik.

1. **RAPORTI I VLERËSIMIT TË TË ARDHURAVE DHE SHPENZIMEVE BUXHETORE.**

Ky projektligj nuk krijon efekte financiare pasi nuk krijon ndonjë strukturë të re shtetërore, do të shfrytëzohet e njëjta infrastrukturë (godina, pajisje, makineri etj). Projektligji i propozuar është në përputhje me Kushtetutën dhe legjislacionin e vendit në fuqi.

 **MINISTËR**

 **Anila Denaj**